ועדת הפנים ואיכות הסביבה, כנסת 17, פרוטוקול מספר 422, 2008-07-28 12:30

אופיר פינס-פז: אני מחדש את ישיבת ועדת הפנים והגנת הסביבה.

אופיר פינס-פז: על סדר היום, הצעת חוק להגנת חיית הבר.

אופיר פינס-פז: הצעת חוק ממשלתית.

אופיר פינס-פז: זה דיון שנמשך מאתמול.

אופיר פינס-פז: גברתי היועצת המשפטית של המשרד להגנת הסביבה, בבקשה.

ליאורה עופרי: עמדת השר להגנת הסביבה היא למשוך את סעיף 1 להצעת החוק ולהותיר על כנו את סעיף 2.

ליאורה עופרי: סעיף 1 להצעת החוק שזה בעצם תיקון לסעיף 3 בנוגע למטרות הספורט או השעשוע.

ליאורה עופרי: אנחנו מושכים את הצעת הסעיף הזה.

אופיר פינס-פז: סעיף 1 סעיף קטן אחד וסעיף 1 סעיף קטן 2 אתם מושכים.

אופיר פינס-פז: אתם משאירים רק את סעיף 2 שאומר מה?

ליאורה עופרי: החמרת ענישה.

ליאורה עופרי: הוא מתקן את סעיף 14 לחוק הגנת חיית הבר וקובע שבמקום קנס יבוא קנס כאמור בסעיף 61א4 לחוק העונשין.

אופיר פינס-פז: יפה.

גלעד קרן: אנחנו מתנגדים להשארת התיקון הזה שהציע המשרד להגנת הסביבה מכמה סיבות.

גלעד קרן: סיבה ראשונה, אנחנו חושבים כמו שנאמר אתמול שהחוק הזה מצריך עבודה הרבה יותר יסודית ולא נכון כרגע להגדיל את הקנסות פי 3 או פי 4 שזה בעצם מה שמציע המשרד, בלי דיון ממשי ורציני בעניין הזה.

אופיר פינס-פז: מה הקנסות היום?

גלעד קרן: הקנס היום למעשה הוא 68,000 ₪ פחות או יותר.

ליאורה עופרי: עד כמה שאני זוכרת קנס זה 12,000 ₪, זה הקנס הנמוך.

גלעד קרן: לפי חוק העונשין, ברגע שזה מאסר שנתיים שזה המאסר שקבוע היום בסעיף העבירה הקנס הוא 68,000 ₪.

אופיר פינס-פז: גם אני לא רואה סיבה להגדיל את זה מעבר ל-68,000 ₪.

אופיר פינס-פז: רוני, מה הקנס היום?

רוני מלכה: 49,000 ₪.

אופיר פינס-פז: ואתם רוצים פי 5?

רוני מלכה: אם יש קנס 49,000 ₪, אתה מקבל מקסימום 7000 ₪, במקרים קיצוניים 10,000 ₪ וגם זה בתשלומים.

גלעד קרן: אני רק רוצה להעיר שהקנס הזה מוטל גם על הפרת הוראה בתקנות, לא רק בחוק עצמו, על כל הפרה 200,000 ₪.

אופיר פינס-פז: עם כל הכבוד אלו סכומים בלתי סבירים בעליל.

אופיר פינס-פז: אתה בעצמך אומר שבתי המשפט אפילו את ה-50,000 ₪ לא מקבלים.

אופיר פינס-פז: אז מה אתה אומר?

אופיר פינס-פז: אתה אומר להם 200,000 ₪.

רוני מלכה: אני מרים את הרף, אולי הם ירימו את הרף.

רוני מלכה: הקנס היום לא מרתיע.

רוני מלכה: יש סיורי שופטים ושיחות איתם ודברים כאלה אבל הרף, אולי אם הרף יהיה גבוה גם השופט יעלה - - -

אופיר פינס-פז: גם היום הרף גבוה והשופטים מחליטים לא להעניש בגובה הרף.

ליאורה עופרי: העבירות על דיני איכות סביבה הן עבירות מאוד חמורות מבחינת הסנקציות.

אופיר פינס-פז: אין שום ויכוח על כך שהעבירות הן חמורות.

ליאורה עופרי: למשל עבירה על חוק שמירת הסביבה החופית היא בהחלט נזק... ובכל זאת מדובר פה על ציד, על - - -

גלעד קרן: את מדברת על 200,000 ₪ על הפרה של הוראה מהתקנות.

גלעד קרן: אתם בעצמכם אומרים שבית המשפט לא מגיע אפילו לרף שכרגע מוצב לו שזה 40,000 ₪.

גלעד קרן: אז אני לא מבין - - -

ליאורה עופרי: גם היום יש לך 200,000 ₪ והענישה היא של 4000 ₪ בעבירות של איכות הסביבה.

רוני מלכה: יש גם 3 שנות מאסר או שנתיים מאסר, לכך אף פעם לא הגענו.

גלעד קרן: לכן לא צריך להחמיר את הענישה אם אתם אומרים שבית המשפט לא מגיע לזה.

רוני מלכה: לעבודות שירות לא הגענו.

ליאורה עופרי: אם ענישה זה המקסימום לבית המשפט אז יש עוד לאן לשאוף ברגע שאתה עושה את זה, ברגע שאתה מתקין לו הוא נשאר למטה.

רוני מלכה: יש כאן איזשהו מסר לבתי המשפט, אנחנו מתייחסים לזה יותר בכבדות, בחשיבות – אנא גם אתם.

אופיר פינס-פז: יש 2 אפשרויות.

אופיר פינס-פז: או שתציעו הצעה יותר מתונה או שתוציאו מזה את התקנות שזה יהיה רק על החקיקה הראשית.

ליאורה עופרי: אני לא רוצה להתחייב על זה.

רוני מלכה: גם אני לא יודע להתחייב על הדבר הזה.

אופיר פינס-פז: אני חושב שממש בלתי סביר להעלות את הענישה פי 5 בהינף קולמוס, במיוחד כשבתי המשפט רואים את הדבר הזה אחרת לגמרי.

רוני מלכה: התייעצנו עם משרד המשפטים, התלבטנו איתם בנושא הזה, זה עבר את המבחן של משרד המשפטים.

רוני מלכה: אין לי תשובה לשאלה שלך, היא נכונה, היא אמיתית אבל אין לי תשובה.

ליאורה עופרי: דרך אגב זו תקנה ספציפית, זה לא כל שורת התקנות.

גלעד קרן: בסדר אבל זה עדיין לא מצריך כזאת ענישה.

ליאורה עופרי: מדובר בכל זאת על פגיעה של חית בר, לא סתם ציד.

רוני מלכה: מדובר בסחר בלתי חוקי, היקף פגיעה בחית בר הוא רחב.

אופיר פינס-פז: על איזו תקנה מדובר?

ליאורה עופרי: מדובר על התקנת תקנות לפי סעיף 16 שתיים ו-16 שתיים מסמיך את השר להתקין תקנות בנוגע להגנה של חיית בר, שמירה על קיומה, עידוד רבייתה ומניעתה, הצלתה משריפה - - -

אופיר פינס-פז: הוא התקין תקנות?

ליאורה עופרי: לא יודעת.

רוני מלכה: יש תקנות, חלקן זה צו, 660 ומחצית.

רוני מלכה: בחוק הזה מעט מאוד... בהתאמות, תיקים פליליים.

אופיר פינס-פז: השאלה אם אפשר להפריד בין התקנה לבין החוק בנוסח שנאשר לקריאה שנייה ושלישית.

גלעד קרן: אנחנו חושבים שצריך לבדוק את זה יותר לעומק.

גלעד קרן: רק עכשיו שמענו על ההפרדה שהם רוצים לעשות וזה דבר שמצריך בדיקה מעמיקה.

גלעד קרן: להעלות את הרף פי 5, גם לגבי ענישה ופגיעה בחוק, במיוחד כשאומרים שבתי המשפט נותנים קנסות שאינם מגיעים אפילו לחצי ממה שקבוע היום.

אופיר פינס-פז: יש לך הצעה חלופית?

גלעד קרן: אנחנו חושבים שצריך לתקן את זה בצורה יותר כוללת, גם לאור הטענות שהועלו בכל הנוגע לבעיה במערכת חלוקת ההיתרים.

גלעד קרן: צריך דיון יותר כולל.

ליאורה עופרי: נושא הקנס הוא קצת מנותק מזה, זה לא קשור אחד לשני קשר הדוק.

גלעד קרן: אני חושב שזה קשור.

ליאורה עופרי: החמרת ענישה על פי החוק והתקנות הספציפיות האלה זה לא קשור לתיקון המוצע להיום.

גלעד קרן: החמרת ענישה מוצדקת כשבתי המשפט אומרים שצריך לתת קנסות יותר גבוהים.

גלעד קרן: אם בית המשפט חושב שצריך לתת קנס של 7000 ₪ כשהוא יכול היה לתת 50,000 ₪ - אני לא רואה סיבה להגדיל את הקנסות לפי חמש ובכלל.

אופיר פינס-פז: השאלה אם יש סעיף שמאפשר לנו בשלב זה להכפיל את הקנסות, לא להגדיל אותם פי 5 אלא רק להכפיל אותם.

אופיר פינס-פז: אני חושב שזה גם מסר לבית משפט בלי להגיע למצבים אבסורדים ומוגזמים בלי פרופורציה לא לענישה הקיימת - - -

ליאורה עופרי: אז זה 61א3.

אופיר פינס-פז: מה זה 61א3?

ליאורה עופרי: מאה ומשהו אלף ₪.

גלעד קרן: אפשר להגיד שאנחנו מכפילים, אני יכול לבדוק את הסכומים בדיוק.

אופיר פינס-פז: אנחנו נלך על הכפלת הסכום, לא מעבר לזה.

גלעד קרן: השאלה אם זה יחול גם על התקנות?

אופיר פינס-פז: לא.

אופיר פינס-פז: בתקנות תשאיר את הסעיף הזה כפי שהוא.

אופיר פינס-פז: לגבי החוק נכפיל, ואם תרצו לבוא עם הצעת חוק חדשה משלכם נשמח לטפל בה.

ליאורה עופרי: אז נצטרך לעשות תיקון לסעיף 14.

אופיר פינס-פז: בסדר.

אופיר פינס-פז: אם כך אנחנו מוציאים את התקנה, רק החוק הראשי.

אופיר פינס-פז: בתקנה אנחנו לא נוגעים, היא תישאר כפי שהיא היום.

אופיר פינס-פז: לגבי החוק הראשי נעשה הכפלה לא פי 5 אלא פי 2 שזה יגיע לסביבות 100,000 ₪.

אופיר פינס-פז: מי בעד?

אופיר פינס-פז: מי נגד?

אופיר פינס-פז: אושר פה אחד לקריאה שנייה ושלישית.

אופיר פינס-פז: תודה רבה.